શીર્ષક: એ કપલ, જેણે પોતાનો સંબંધ સુધારવા બીજા સાથે સંબંધ બાંધ્યો\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
બીજી વ્યક્તિને ડેટ કર્યા બાદ પૉપ્પી અને ઍલિયટનો સંબંધ સુધર્યો

બહુ કફોડી સ્થિતિ થાય એવી તમારી કલ્પના હશે, પરંતુ બીબીસીના એક કાર્યક્રમ 'જસ્ટ વન નાઇટ' (માત્ર એક રાત) હેઠળ છ દંપતીને આવી સ્થિતિમાંથી પસાર કરાયાં. 

આ કાર્યક્રમમાં દરેક દંપતી જુદાજુદા કારણોસર જોડાયાં કે જેથી પોતાની વફાદારીનું પરીક્ષણ થઈ શકે.

કેટલાક માટે આ તેમનો પ્રથમ પ્રેમસંબંધ હતો અને તેઓ ખાતરી કરવા માગતાં હતાં કે પ્રેમીની તેમની પસંદગી કેટલી યોગ્ય છે. બીજા એ નિર્ધારિત કરવા માગતાં હતાં કે પોતે કેટલાં લાયક છે અથવા તો એક ડગલું આગળ વધીને સાથે જીવવાનું નક્કી કરવું કે કેમ તે નિર્ણય કરવા માગતાં હતાં.

પૉપ્પી અને ઍલિયટ માટે મહત્ત્વનો મુદ્દો હતો એકબીજા પરનો ભરોસો.

ભૂતકાળના પ્રેમસંબંધમાં પૉપ્પીને કડવો અનુભવ થયો હતો અને તેની અકળામણને કારણે ઍલિયટ સાથેના રોમાન્સમાં તે મુશ્કેલી અનુભવી રહી હતી. તેને લાગતું હતું કે પોતે ઍલિયટથી દૂર જઈ રહી છે.

શું બીજા સાથે આ રીતે ડેટ ગોઠવાઈ તેના કારણે તેમના સંબંધોમાં કોઈ અસર થઈ હતી ખરી? અમારો શો થઈ ગયો તેના થોડા મહિના પછી સ્થિતિ જાણવા અમે તેમને મળ્યા હતા.

પોતાનો અનુભવ કેવો રહ્યો તે પૉપ્પીએ અમને આવા શબ્દોમાં જણાવ્યું હતું :

ભૂતકાળની અસલામતી

ભૂતકાળની અસલામતી પૉપ્પીના ઍલિયટ સાથેના સંબંધમાં પણ અનુભવાતી

"મને લાગે છે કે હું મારા જૂના પ્રેમસંબંધને કારણે પરેશાનીમાં હતી. 

હું મારી જાતને અસલામત જોવા માગતી નથી, પરંતુ મારો નવો સંબંધ બંધાયો ત્યારે તે બધા વિચારો ફરી પરેશાન કરવા લાગ્યા હતા. ઍલિયટની બાબતમાં પણ મને પહેલાં જેવો જ અનુભવ થશે તો અમારો સંબંધ દસ ડગલાં પાછો જતો રહેશે. 

 ઍલિયટ બહુ ઇર્ષાળુ નથી અને હળવાશમાં રહેનારો માણસ છે. પણ એવી રીતનું વર્તન કરવાનું મારા માટે મુશ્કેલ હતું.  

 હું જાણું છું કે તે બહુ મળતાવડો છે અને પાર્ટીની મોજનો માણસ છે. જોકે મને મૂકીને તે બહાર ગયો હતો, ત્યારે તે રાતોમાં તે ભાગ્યે જ સૂઈ શક્યો હતો.  

 પ્રોગ્રામ પછી મને ભાન થયું કે મારે ચિંતા કરવાની જરૂર નથી અને તેના પર વધારે વિશ્વાસ રાખવાની જરૂર છે. 

 મારો જીવનસાથીને બીજા કોઈ સાથે જોઉં, ત્યારે દરેક વસ્તુનું અલગ પરિમાણ દેખાતું હોય છે. મને ખ્યાલ આવ્યો કે હું આ રીતે તેને બીજા સાથે જોવા માગતી નથી. જો હું તેને મારાથી દૂર કરતી રહિશ તો પછી તે બીજા સાથે જાય તેવું બને પણ ખરું.  

 ડેટની વાતના સાક્ષી થવું મુશ્કેલ હતું અને તમને થાય કે ક્યારેય આવું ના થવું જોઈએ. તેને જોઈને...